Odense Adresse-Contoirs Efterretninger, 1844-08-23
Den 25 Mai holdt den samlede Communalbestyrelse et Mode, i Forening med fire Medlemmer af Communalbestyrelsen, i Nyborg og nogle af Stadens Handlende, som vare indbudne til at overvære Forhandlingerne, angaaende Jernbanesagen, og i hvilket flere Actietegninger modtoges. Den 31 Mai. J dette Møde fremlagdes følgende Skrivelse fra Magistraten af 19 Mai. Den ærede Borgerrepræsentation har i behagelig Skrivelse af 14 d. M. begiert en mundtlig Conference med Magistraten angaaende det Repræsentationen meddeelte Forslag til Candidater for den ledige Post som Forligelsescommissair. Men da enkelte Medlemmer af Magistraten i denne og næstkommende Uge ville faae jevnlige Moder ved Siden af deres øvrige Embedsforretninger, saa er det Magistraten meget ubeleiligt i denne Tid at afholde et fælleds Møde. Den fornødne Foranstaltning til Valget saavel af en Forligelsescommissair som af tvende nye Borgerrepræsentanter kan imidlertid ikke godt opsættes længere og Magistraten maatte derfor ønske at modtage den ærede Borgerrepræsentations gode Formening angaaende Forslaget skriftligen meddeelt, for at det deraf kan erfares om et fælleds Møde turde være uundgaaelig nødvendigt. Herpaa svarede Repræsentationen under 7 Juni saaledes: Den meget ærede Magistrat har i behagelig Skrivelse af 19 Mai, modtagen den 21 f. M., som Svar paa Repræsentationens Anmodning af 11 Mai om en mundtlig Conference med Magistraten, angaaende det Repræsentationen meddeelte Forslag til Candidater for den ledige Post som Forligelsescommissair, meddeelt, at da enkelte af Magistratens Medlemmer indtil Maanedens Udgang vilde faae jevnlige Møder ved Siden af deres øvrige Embedsforretninger, vilde det være den meget ubeleiligt i denne Tid at afholde et Fælledsmøde. Som Magistraten bekjendt nødte imidlertid Omstændighederne Communalbestyrelsen til, netop i den omtalte Tid at holde idelige Fælledsmøder, hvilket, i Forbindelse med de enkelte Repræsentanters daglige Erhvervs=Forretninger og øvrige Forretninger som Medlemmer af forskjellige Commissioner, har gjort det umuligt at expedere adskillige løbende Sager for idag. Naar derfor den meget ærede Magistrat i ovenanførste Skrivelse kun af den nævnte Grund har fundet det ubeleiligt at afholde et Fælledsmøde i den angivne Tid, og har yttret Ønske om at modtage Repræsentationens Formening angaaende Forslaget skriftligen meddeelt, for at det deraf kan erfares, om et Fælledsmøde turde være uundgaaelig nødvendigt, da skulde Repræsentationen tillade sig, i det Haab, at det nu ikke længere vil være Magistraten ubeleiligt, af Mangel paa Tid, at afholde det attraaede Fælledsmøde, at gjentage sin Begjering om en mundtlig Conference angaaende denne Sag, hvilken gjentagne Anmodning den saa meget mere anseer sig forpligtet til at fremsætte, som der i Repræsentationen kun hersker een Mening om, at Sagen ved en mundtlig Conference hurtigst og behageligst vil vorde fremmet. - Samme Dag (d. 31 Mai) og d. 5 Juni holdtes atter Fælledsmøder med Magistraten i Jernbanesagen. Den, DHerrer Bruun, Muus og Suhr meddeelte Fuldmagt prolongeredes til d. 17 Julii. Disse Herrer, som vare tilstede i sidstnævnte Møde, erklærede sig villige til at foretage en Reise til Kjøbenhavn, for at overrække H. M. Kongen en allerunderdanigst Ansøgning fra Communalbestyrelserne i Odense, Assens og Nyborg og Concession til et Jernbaneanlæg fra Assens til Nyborg over Odense. Communalbestyrelsen besluttede tillige, af sin Midte at afsende en Deputation, bestaaende af Borgermesteren (i hvis Sygdomsforfald Byskriveren, Landsoverretsassessor Schønheyder tiltraadte denne, og Formanden for Borgerrepræsentationen.